wannaphong/clean_thaiwikipedia huggingface dataset:
# สวีทนุช
สวีทนุช หรือชื่อจริงว่า วรนุช กนกากร (บริราช) เกิดเมื่อวันที่ 22 กุมภาพันธ์ พ.ศ. 2485ไฮไฟฟ์ของสวีทนุช sweetnuj.hi5.com เป็นศิลปินนักร้องชาวไทย มีผลงานอัลบั้มชุดแรกในปี พ.ศ. 2551 ในแนวเพลงลูกกรุง เธอเคยเป็นนักร้องเพลงไทยเดิมคนหนึ่งของ รายการเพลินเพลงกับนฤพนธ์ ทางช่อง 4 (บางขุนพรหม) และเคยเป็นพรีเซนเตอร์ โฆษณาสินค้าของบริษัทอิตาเลียนไทยในสมัยนั้น แต่เธอก็ได้แต่งงานเสียก่อนจึงมิได้เข้าสู่วงการเพลงอย่างเต็มตัว แต่ก็ได้ตั้งวงโฟล์คซองกับเพื่อน ๆ ในยุคทศวรรษที่ 1970 กว่า 10 ปี และเธอยังเป็นนักร้องของวงธนาคารออมสินต้นฉบับเสียงหวาน (The Original Sweet Voice)  โดย Sweetนุช  you2play.com

 ประวัติ 
อัลบั้มชุดแรกของเธอที่ชื่อ ต้นฉบับเสียงหวาน ได้ร่วมงานกับ โก้ – เศกพล อุ่นสำราญที่มาช่วยเป่าคลาริเนต, คุณสุวรรณ มโนษร – มือไวโอลินฝีมือดีระดับต้น ๆ ของประเทศ และนักดนตรีฝีมืออีกมากมาย อัลบั้มชุดนี้เปิดตัวด้วยเพลง “รักยุค Hi-Tech” ประพันธ์โดยบรรณ สุวรรณโณชิน เพลงนี้ก็ขึ้นอันดับ 1 ของคลื่น Seed 97.5

สำหรับคำวิจารณ์ด้านเสียงร้องและผลงานชุดแรกนี้  ต่อพงษ์จากผู้จัดการออนไลน์วิจารณ์ไว้ว่า "น้ำเสียงของคุณนุชนั้นเป็นแบบนักร้องรุ่นลูกกรุงเฟื่องและอ่อนช้อยและมีลีลาเอื้อนกันแบบลายคราม เมื่อมาร้องเนื้อเพลงตลก ๆ อารมณ์ดี และมีเนื้อหาไปในทางสว่างมันก็เข้ากั๊นเข้ากันกับภาคดนตรีสวรรค์ที่เบาสบาย แต่หนักแน่นจากยอดฝีมือทั้งสิ้น" ส่วนศักดิ์ศิริ มีสมสืบ จากคมชัดลึกวิจารณ์ไว้ว่า "ทั้งน้ำเสียงและลีลาอยู่ในมาตรฐาน เพลงไทยสากล ยุคนั้น โดยไม่มีตกหล่น แก้วเสียงของเธอให้อารมณ์เคียง ๆ กับ พิทยา บุญญรัตนพันธ์"ศักดิ์สิริ มีสมสืบ, มองผ่านเลสน์คม-สวีทนุช คมชัดลึก

ต่อมาสวีทนุชออกผลงานอัลบั้มชุด สนุกนึก ที่นำเพลงยอดนิยมในหมู่นักฟังเพลง 10 เพลงมาทำใหม่อย่าง เพลงคนมันรัก (ไอซ์ ศรัณยู), คู่กัด (เบิร์ด ธงไชย) และ ทั้งทั้งที่รู้ (อัสนี-วสันต์) เป็นต้น โดยนำมาตีความและเรียบเรียงใหม่ในรูปแบบเพลงลูกกรุง โดยมีโปรดิวเซอร์ บรรณ สุวรรณโณชิน  มาทำงานให้อัลบั้มนี้เพลง ‘อกหัก’ ฉบับลูกกรุง อารมณ์นึกสนุกจาก ‘สวีทนุช...สนุกนึก’  sanamluangmusic.com บรรเลง บรรลัย จากนิตยสารแฮมเบอร์เกอร์วิจารณ์ผลงานอัลบั้มนี้ไว้ว่า "เธอตีความเพลงไปตามความบริสุทธิ์และร้องเหมือนมันเป็นเพลงใหม่ของตัวเอง ที่เขียนขึ้นเพื่อตัวเธอเองเป็นคนแรก... ภาคดนตรีเป็นไปตามมาตรฐานของบรรณที่ค่อนข้างละเมียดและประณีตสูงกว่างานเพลงป็อปดาษดื่นทั่วไป"บรรเลง บรรลัย, "Music critics", นิตยสารแฮมเบอร์เกอร์ ฉบับเดือนมีนาคม 2552

 ผลงานเพลง 
 สตูดิโออัลบั้ม 
 ต้นฉบับเสียงหวาน (2551)
 สนุกนึก (2552)
 ที่สุดหวาน (2553)
 ผลงานรวมศิลปิน 
 ใบชา song ร้องเพลง ชาตรี (2554) 
สวีทนุช ร่วมร้องเพลง รักครั้งแรก โดยเรียบเรียงเป็นลูกกรุงจังหวะ Tango และโซโล่ด้วยไวโอลินเร้าใจโดย สุวรรณ มโนษร แห่ง Leelawadee quartetอัลบั้ม ใบชาsong ร้องเพลง ชาตรี / รวมศิลปิน (เป็นการนำ 12 บทเพลงของวงชาตรีมาร่วมร้องและเรียบเรียบดนตรีใหม่ในหลากหลายสไตล์ดนตรี)

หมายเหตุ : อัลบั้มนี้เป็นเป็นการนำ 12 บทเพลงของวงชาตรีมาร่วมร้องและเรียบเรียบดนตรีใหม่ในหลากหลายสไตล์ดนตรี
# พระองค์เจ้าขุนเณร
พระองค์เจ้าขุนเณร เป็นพระโอรสบุญธรรมใน สมเด็จพระเจ้าพี่นางเธอ เจ้าฟ้ากรมพระเทพสุดาวดี โดยพระบาทสมเด็จพระพุทธยอดฟ้าจุฬาโลกมหาราช ทรงพระกรุณาโปรดเกล้าฯ สถาปนาขึ้นเป็นเจ้านายในพระราชวงศ์จักรี

 พระประวัติ  
พระองค์เจ้าขุนเณรเป็นบุตรของพระอินทรรักษา (เสม) พระภัสดาของสมเด็จพระเจ้าพี่นางเธอ เจ้าฟ้ากรมพระเทพสุดาวดี พระเชษฐภคินีเธอในพระบาทสมเด็จพระพุทธยอดฟ้าจุฬาโลกมหาราช พระองค์เจ้าขุนเณร ทรงเป็นเจ้านายนอกพระราชวงศ์จักรี เพราะพระชาติประสูติของพระองค์นั้นเกิดกับหญิงสามัญ ซึ่งเป็นอนุภริยาในพระอินทรรักษา (เสม)สำหรับพระองค์เจ้าขุนเณร นับว่าเป็นเจ้านายที่พระปรีชาการศึกสงครามพระองค์หนึ่ง ทรงประทับที่วังบ้านปูน แต่พระชีวประวัติเท่าที่สืบค้นมีน้อยมาก สิ้นพระชนม์ในสมัยรัชกาลที่ 3กรมศิลปากร, สำนักวรรณกรรมและประวัติศาสตร์. ราชสกุลวงศ์ . พิมพ์ครั้งที่ 14. กรุงเทพฯ:สำนักวรรณกรรมและประวัติศาสตร์ กรมศิลปากร. 2554, หน้า 183

พระกรณียกิจ
พระองค์เจ้าขุนเณรทรงนำทัพในการรบที่สำคัญ มีดังนี้ 
การรบในสมัยสงครามเก้าทัพ
พระกรณียกิจที่ปรากฏชัดเจนและมีความสำคัญยิ่งขึ้น คือ เหตุการณ์ในการทำสงครามกับพม่า ที่เรียกว่าสงครามเก้าทัพ ณ เมืองกาญจนบุรี ในปี พ.ศ. 2328 ในแผ่นดินพระบาทสมเด็จพระพุทธยอดฟ้าจุฬาโลกมหาราช พระองค์เจ้าขุนเณรได้รับหน้าที่เฉพาะกิจโดย สมเด็จพระบวรราชเจ้ามหาสุรสิงหนาทโปรดเกล้าฯ ให้เป็นหัวหน้ากองโจร คอยทำลายกองเสบียงที่มาจากเมืองเมาะตะมะ ทวาย และตะนาวศรี พระองค์เจ้าขุนเณรใช้กองกำลังที่พระองค์ทรงฝึกเองเพียง 1800 คนเท่านั้น ที่จะต้องยันกองทัพพม่า ที่ยกมาเป็นจำนวนนับแสน ซึ่งในการปฏิบัติงานสำคัญ เป็นภารกิจเสี่ยงต่อภัยอันตรายตลอดเวลา ยากที่กำลังพลปกติทั่วไปจะกระทำได้สำเร็จ
สงครามปราบเจ้าอนุวงศ์เวียงจันทน์    
พระกรณียกิจครั้งสุดท้ายของพระเจ้าขุนเณร ในแผ่นดินพระบาทสมเด็จพระนั่งเกล้าเจ้าอยู่หัว รัชกาลที่ 3 ทรงทำการรบกับกองทัพเจ้าอนุวงศ์เวียงจันทน์ ในฐานะกองโจร ในปี พ.ศ. 2369 ขณะพระองค์เจ้าขุนเณรมีพระชนมายุกว่า 60 พรรษา ทรงได้รับโปรดเกล้าฯ ให้เป็นนายทัพกองโจรคุมกำลังกองโจร ซึ่งเป็นคนพม่า คนทวาย และเป็นนักโทษมาแล้ว จำนวน 500 คน ภายหลังให้ทหารเมืองนครราชสีมามารวมด้วยอีก 500 คน โดยให้พระณรงค์สงครามเป็นหัวหน้า

พระอนุสรณ์
ค่ายขุนเณร ตำบลแม่สา อำเภอแม่ริม จังหวัดเชียงใหม่ เป็นที่ตั้งของกรมรบพิเศษที่ 5การจัดตั้งค่ายขุนเณร

 พระเกียรติยศ 

 พระอิสริยยศ 
 ไม่ปรากฏ : ขุนเณร
 สมัยรัชกาลที่ 1 : พระองค์เจ้าขุนเณร

 ในวัฒนธรรมสมัยนิยม 
มีนักแสดงผู้รับบท พระองค์เจ้าขุนเณร ได้แก่

 สุริยัน ปฏิพัทธ์ จากละครเรื่อง สงครามเก้าทัพ (2531)
 ประวิทย์ บัวกลิ่น จากสารคดีกึ่งละคร ศึกเก้าทัพ (2555)
# พลังจิต
พลังจิตเป็นพลังอำนาจอันลึกลับที่มนุษย์เข้าใจกันว่า ในตัวของมนุษย์ด้วยกันจะมีความสามารถพิเศษ และมีพลังเหนือธรรมชาติ ในปัจจุบัน ยังไม่มีการทดลองหรือวิจัยแน่ชัดว่าพลังจิตมีอยู่จริงหรือไม่

 ความเข้าใจ 
เราทุกคนนั้นมีพลังอยู่ภายในตัวของเราเอง แต่ทุกวันนี้มนุษย์กลับสามารถนำเอาพลังจิตที่ตนเองมีออกมาใช้งานได้เพียงแค่เศษเสี้ยวเดียวของพลังจิตทั้งหมด โดย ร่างกายไม่สามารถเข้าไปบังคับควบคุมพลังจิตเหล่านั้นได้

จิตไร้สำนึกเป็นจิตที่มีพลังมากที่สุด พลังจิตในส่วนของจิตไร้สำนึกจึงเป็นพลังจิตในส่วนที่มีพลังอันไร้ขอบเขต และเป็นพลังที่สามารถเปลี่ยนแปลงสิ่งต่าง ๆ ในชีวิตของเราได้อย่างน่าทึ่ง ซึ่งก็หมายความถึงว่า มนุษย์ผู้ที่มีความสามารถในการดึงเอาพลังจิตจากจิตไร้สำนึกออกมาใช้งานได้ จะเป็นผู้ที่สามารถกำหนดความเป็นไปในชีวิตให้แก่ตนเองได้

ในประเทศไทยความเชื่อเรื่องพลังจิตมักนำความเชื่อทางไสยศาสตร์เข้ามาปะปน จนแทบไม่เหลือเค้าโครงหรือทฤษฎีทางวิทยาศาสตร์ใด ๆ และยังมีการอ้างอิงอันเท็จว่าไอน์สไตน์ได้หันสนใจในพระพุทธศาสนา ด้วยความเชื่อทางพลังจิต

นิรุกติศาสตร์
ในปี ค.ศ. 1942 นักเขียนสองคน ได้แก่ นักชีววิทยา เบอร์โทลด์ วิสเนอร์ (Bertold Wiesner) และนักจิตวิทยา โรเบิร์ต โธเลสส์ (Robert Thouless) ได้นำคำว่า "psi" (มาจาก ψ psi อ่านออกเสียงว่า "พซาย" ซึ่งเป็นอักษรตัวที่ 23 ของอักษรกรีก) มาใช้ในวิชาปรจิตวิทยาในบทความที่ตีพิมพ์ในวารสาร British Journal of Psychology  (ตัวอักษรกรีกตัวนี้ถูกเลือกใช้เนื่องจากเป็นอักษรตัวแรกของคำภาษากรีก ψυχή [psyche] ซึ่งแปลว่า "จิตใจ" หรือ "จิตวิญญาณ") จุดประสงค์ก็คือว่า "psi" จะแสดงถึง "ปัจจัยที่ไม่รู้จัก" (unknown factor) ในการรับรู้ด้วยสัมผัสพิเศษหรือสัมผัสที่หก (extrasensory perception) และการเคลื่อนย้ายวัตถุด้วยอำนาจจิต (psychokinesis) ซึ่งเป็นประสบการณ์ที่เชื่อกันว่าไม่สามารถอธิบายได้ด้วยกลไกทางกายภาพหรือทางชีววิทยาใดๆ ที่ทราบอยู่แล้ว  ในหนังสือปี 1972,Thouless, Robert Henry (1972), From Anecdote to Experiment in Psychical Research, Routledge & Kegan Paul Books. Thouless ยืนกรานว่าเขาและ Wiesner เป็นผู้คิดคำว่า "psi" ขึ้นมาก่อนที่จะนำมาใช้ในวงการนิยายวิทยาศาสตร์ โดยอธิบายว่าพวกเขามีเจตนาที่จะสร้างคำศัพท์ที่เป็นกลางมากกว่า "ESP" ซึ่งจะไม่บ่งบอกถึงทฤษฎีกลไกที่มีอยู่ก่อนแล้ว Nicholls, Peter and Brian Stableford: Entry, "Psi Powers" in Clute, John; Nicholls, Peter (1995), The Encyclopedia of Science Fiction, New York: St. Martin's Press, p. 971.

คำว่า "พลังจิต" ปรากฏครั้งแรกในนวนิยายขนาดสั้นของนักเขียนนิยายวิทยาศาสตร์ชื่อ แจ็ค วิลเลียมสัน—The Greatest InventionWilliamson, Jack (July 1951), The Greatest Invention, Astounding Science Fiction, pp. 56–96.—ซึ่งตีพิมพ์ในนิตยสาร Astounding Science Fiction ในปี ค.ศ. 1951 Nevala-Lee, Alec (2018), Astounding: John W. Campbell, Isaac Asimov, Robert A. Heinlein, L. Ron Hubbard, and the Golden Age of Science Fiction, New York: Dey Street Books/HarperCollins, p. 303 and n. p. 470. Nevala-Lee's text has 1950, but his citation has the correct date (1951).
# กรุงเทพกรังด์ปรีซ์
กรุงเทพกรังด์ปรีซ์ มีชื่อเป็นทางการในภาษาไทยว่า การแข่งรถยนต์ระหว่างชาติ รางวัลใหญ่กรุงเทพ ฯ เป็นการเตรียมการเพื่อจัดการแข่งรถ ขนาด 1500 ซีซี บริเวณรอบสนามหลวง และพระบรมมหาราชวัง เมื่อวันที่ 10 ธันวาคม พ.ศ. 2482 ระยะทาง 2 ไมล์ (3.22 กิโลเมตร) จำนวน 60 รอบ ระยะทางรวมทั้งสิ้น 120 ไมล์ (96.56 กิโลเมตร) 

การแข่งขันนี้จัดขึ้นตามคำแนะนำของพระเจ้าวรวงศ์เธอ พระองค์เจ้าจุลจักรพงษ์ ในปี พ.ศ. 2481 โดยความเห็นชอบของรัฐบาล โดยพันเอกหลวงพิบูลสงคราม นายกรัฐมนตรีในขณะนั้น ได้มีการเชิญนักแข่งรถที่มีชื่อเสียงในยุโรปมาร่วมแข่งขัน รวมทั้งพระวรวงศ์เธอ พระองค์เจ้าพีรพงศ์ภาณุเดช จะทรงขับรถอี.อาร์.เอ. รอมิวลุส ร่วมแข่งขันด้วย นักแข่งรถที่เข้าแข่งขัน ประกอบด้วย [http://www.formula2.net/V39_18.htm Bangkok Grand Prix 1939
1500cc Voiturette]

 ชื่อ สัญชาติ รถที่ขับ สังกัดทีม Raymond Sommer  มาเซราติ อิสระ Louis Gérard  มาเซราติ อิสระ "Raph" Raphael Béthenod - มาเซราติ de los Casos Paul Pietsch  มาเซราติ มาเซราติ Peter Aitken  อี.อาร์.เอ. อิสระ Percy Maclure  ไรลีย์ อิสระ Raymond Mays  อี.อาร์.เอ. อิสระ Harry Herkuleyns  เอ็มจี แม็กเนต อิสระ Giovanni Lurani  มาเซราติ อิสระ Piero Taruffi  มาเซราติ Scuderia Ambrosiana Emanuel de Graffenried  มาเซราติ Autosport พ.พีระ  อี.อาร์.เอ. รอมิวลุส อิสระ

การแข่งรางวัลใหญ่กรุงเทพ ฯ ต้องล้มเลิกไปเสียก่อน เนื่องจากเกิดสงครามโลกครั้งที่สองขึ้นในยุโรป เมื่อวันที่ 1 กันยายน พ.ศ. 2482 ทำให้การแข่งขันนี้ได้ชื่อว่าเป็น "การแข่งขันที่ไม่เคยเกิดขึ้น" (The Race that was Never Run)
# อาหารสุนัข
อาหารสุนัข คือวัตถุจากพืชหรือสัตว์ที่มีไว้เพื่อจุดประสงค์ในการให้สุนัขหรือสัตว์จำพวกสุนัขอื่น ๆ กิน อาหารสุนัขพิเศษที่ใช้ในการให้เป็นรางวัลให้กับสุนัขนั้นไม่ใช่อาหารสุนัขและมักเรียกกันว่าขนมสุนัข

คนบางคนทำอาหารสุนัขเองโดยการนำวัตถุดิบที่หาได้ง่ายในร้านค้าทั่วไปนำมาผสมกันให้สุนัขกิน และคนบางกลุ่มคงยังใช้อาหารสุนัขแบบผลิตขายอยู่

มีการถกเถียงกันหลายครั้งหลายคราว่าอาหารของสุนัขที่ดีที่สุดควรจะเป็นอย่างไร บางคนเผยว่าสุนัขได้กินอาหารเหลือของมนุษย์มาเป็นล้าน ๆ ปีแล้วซึ่งก็ทำให้สุนัขมีสุขภาพดีไม่มีปัญหาและยังบอกอีกว่าอาหารสุนัขแบบผลิตหรือแบบเม็ดนั้นมีเนื้อคุณภาพต่ำ สารเจือปนอาหาร และส่วนประกอบอื่น ๆ ที่สุนัขไม่ควรได้รับและไม่ได้สร้างมาตามธรรมชาติเพื่อสุนัขอย่างแท้จริง

 อาหารสุนัขแบบผลิตขาย 

อาหารสุนัขที่ซื้อมาส่วนใหญ่จะมาให้รูปภาพเม็ดหรือรูปแบบเปียก อาหารสุนัขที่ความชื้นอยู่ประมาณ 6−10% ตามความจุ และอาหารแบบกระป๋องมีมากถึง 78% อาหารที่มีความชื้นกลางมีความชื้นประมาณ 25−35% เจ้าของส่วนใหญ่ซื้ออาหารแบบเม็ดเพราะราคาที่ถูกกว่าและความสะดวก อาหารในรูปแบบนี้อยู่ได้นานหลายวันแต่แบบเปียกจะเสียไปเมื่อเวลาผ่านไปไม่นาน

 อาหารสุนัขแห้ง (แบบเม็ด) 

อาหารสุนัขแบบแห้งหรือแบบเม็ดเป็นอาหารสุนัขที่มีราคาถูกที่สุดต่อน้ำหนักเมื่อเปรียบเทียบกับอาหารแบบเปียกหรือแบบชื้นและยังไม่ทำให้เกิดนิ่ว อาหารประเภทนี้จะเสียได้ช้ากว่าแบบกระป๋องมาก Messonnier, S. (2001) Natural Health Bible for Dogs & Cats. New York: Three Rivers Press. ISBN 0-7615-2673-0

 อาหารสุนัขแบบเปียก 
อาหารสุนัขแบบเปียกมีน้ำมากกว่าถ้าเปรียบเทียบกับรูปแบบอื่น ๆ อาหารในรูปแบบนี้จะให้โปรตีนแบะสารอาหารได้ดีกว่ามากและสามารถดูแลความสะอาดของการผลิตได้โดยง่ายเนื่องจากมีส่วนประกอบของน้ำอยู่มาก 

 อาหารสุนัขแบบดิบหรือบาร์ฟ 
อาหารสุนัขแบบดิบหรือบาร์ฟ เป็นการให้อาหารแบบดิบ เช่นเนื้อดิบ เนื้อติดกระดูก หรือไก่ดิบ ปลาดิบ เป็นอาหารที่ใหม่สด เพื่อเลียนแบบพฤติกรรมของสุนัขป่านั่นเอง 

 อาหารสุนัขอื่น ๆ 
ในไม่กี่ปีที่ผ่านมานี้ บริษัทหลาย ๆ แห่งล้วนกำลังผลิตอาหารสุนัขรูปแบบแปลกใหม่ออกมาเพื่อเป็นการครองตลาดย่อย 

ป้ายอาหารสุนัขอื่น ๆ ที่เห็นได้ทั่วไป:

 แช่แข็ง หรือ แช่แข็งแห้ง มาจากอาหารโดยตรงโดยข้ามขั้นตอนที่มีในอาหารรูปแบบเก่า ๆ ไปทำให้มีคุณประโยชน์มากขึ้นในอาหารชนิดนี้

 แบบข้น มาจากอาหารโดยตรงเช่นกันแต่ได้เอาน้ำออกไปมากพอควร ผลิตภัณฑ์จะอยู่ในถุงที่ปิดแน่นซึ่งป้องกันไม่ได้ความชื้นเข้ามาจนทำให้แบคทีเรียสามารถเติบโตได้ ปกติต้องเติมน้ำอุ่นก่อนให้สัตว์

 สด หรือ แช่เย็น ผลิตผ่านกระบวนการพาสเจอร์ไรซ์
# โรงพยาบาลปราสาท
โรงพยาบาลปราสาท เป็นโรงพยาบาลทั่วไปขนาด 265 เตียง ตั้งอยู่ที่ถนนโชคชัย-เดชอุดม หมู่ที่ 2 ตำบลกังแอน อำเภอปราสาท จังหวัดสุรินทร์  เปิดดำเนินการเมื่อวันที่ 15 มกราคม พ.ศ. 2525  

โรงพยาบาลปราสาท นับเป็นโรงพยาบาลของรัฐที่มีขนาดใหญ่เป็นอันดับ 2 ของจังหวัดรองจากโรงพยาบาลสุรินทร์

 ประวัติ 

โรงพยาบาลปราสาท เปิดดำเนินการเมื่อวันที่ 15 มกราคม พ.ศ. 2525 เดิมเป็นโรงพยาบาลขนาด 10 เตียง เนื่องจากมีประชาชนไปรับบริการจำนวนมาก โดยเฉพาะผู้ป่วยที่รับไว้นอนรักษาในโรงพยาบาลโดยเฉลี่ยจะเกินอัตราเตียง 3-4 เท่า ทำให้มีผู้ป่วยนอนอยู่ระเบียงทางเดิน หน้าห้องตรวจและส่วนหนึ่งต้องย้ายไปนอนอยู่ที่โรงซักฟอกด้านล่าง ดังนั้น กระทรวงสาธารณสุขจึงจัดสรรงบประมาณปี พ.ศ. 2527 ยกฐานะเป็นโรงพยาบาลขนาด 30 เตียง สร้างแล้วเสร็จเมื่อวันที่ 10 มิถุนายน พ.ศ. 2528 และเพิ่มข้าราชการรวมกว่า 127 คน หลังจากนั้น ได้ยกฐานะเป็นโรงพยาบาลขนาด 60 เตียงเมื่อวันที่ 15 เมษายน พ.ศ. 2539 ปัจจุบัน โรงพยาบาลปราสาทได้ยกฐานะเป็นโรงพยาบาลทั่วไปขนาด 150 เตียง ตั้งแต่ปี พ.ศ. 2552 ยกฐานะเป็นโรงพยาบาลทั่วไป M1 เมื่อวันที่ 1 เมษายน 2558 จำนวนเตียงขึ้นทะเบียน 265 เตียง
# อาซาอิ นางามาซะ
อาซาอิ นางามาซะ  เป็นไดเมียวผู้ครอบครองแถบแคว้นโอมิในยุคเซ็งโงกุ

 ประวัติ 
นางามาซะเกิดในปราสาทโอดานิ เป็นบุตรของอาซาอิ ฮิซามาซะ เป็นไดเมียวรุ่นที่สองของตระกูล และเป็นไดเมียวรุ่นสุดท้ายของตระกูล ตระกูลอาซาอินั้นมีตระกูลคู่ปรับคือตระกูลรกกากุ ใน ค.ศ. 1560 นางามาซะได้ขึ้นมาเป็นหัวหน้าตระกูล บิดาของนางามาซะมีทีท่าว่าจะยอมจำนนต่อรกกากุ แต่นางามาซะนั้นยังต่อต้านต่อไป ต่อมานางามาซะนั้นได้ถูกส่งตัวให้ไปสมรสกับเจ้าหญิงแห่งรกกากุ เขาล้มงานลงด้วยตัวของเขาเอง แล้วกลับปราสาทโอดานิ

 สงครามกับรกกากุ 
นางามาซะได้ทำสงครามกับรกกากุ โยชิกาตะ โดยการยึดปราสาทฟูโตะกลับคืนใน ค.ศ. 1561 หลังจากนั้นนางามาซะก็รบกับตระกูลรกกากุในศึกโนราดะ และได้ชัยชนะ หลังจากสงคราม นางามาซะได้แต่งงานกับโออิจิ น้องสาวของโอดะ โนบูนางะ และได้เป็นพันธมิตรกัน แล้วเขาก็ช่วยโนบูนางะบุกแคว้นมิโนะเผชิญหน้ากับ ไซโต ทัตสึโอกิ ทั้งสองนั้นเป็นพันธมิตรที่น่าเชื่อถือต่อกันมาก โดยเฉพาะโนบูนางะที่มีความไว้วางใจต่อนางามาซะมากยิ่งนัก

 ต่อต้านโนบูนางะ สงครามอาเนงาวะ 
ใน ค.ศ. 1570 โนบูนางะได้ทำสงครามกับตระกูลอาซากูระ นำโดยอาซากูระ โยชิอากิ โนบูนางะนั้นหวังการช่วยเหลือจากนางามาซะ แต่เมื่อนางามาซะกลับช่วยอาซากูระ ทำให้โนบูนางะต้องถอยทัพ และไปขอความช่วยเหลือจากโทกูงาวะ อิเอยาซุ และทัพผสมของโอดะและโทกูงาวะ ก็ต่อสู้กับทัพผสมของอาซากูระและอาซาอิก็เกิดขึ้นที่แม่น้ำอาเนงาวะ ทัพของโยชิอากิและนางามาซะพ่ายแพ้ แต่หลังจากนั้นก็มีศึกเกิดขึ้นอีกเป็นย่อม ๆ อยู่หลายครั้ง

 วาระสุดท้าย 
นางามาซะได้อยู่ปราสาทโอดานิของตน และใน ค.ศ. 1573 นางามาซะได้ถูกโนบูนางะบุกล้อมปราสาท โนบูนางะนั้นให้โอกาสครั้งสุดท้าย แต่นางามาซะปฏิเสธ แล้วปราสาทโอดานิก็ถูกเผา นางามาซะส่งตัวโออิจิให้โนบูนางะ พร้อมกับเหล่าลูกของเขา แล้วนางามาซะก็กระทำการฮาราคีรีเป็นจุดจบของตนในที่สุด
 ว่ากันว่าหลังจากเหตุการณ์นั้นโออิจิไม่พูดคุยกับพี่ชายของตนอีกเลย
 หนึ่งในลูกสาวของนางามาซะนั้นได้สมรสกับโทโยโตมิ ฮิเดโยชิ ด้วย
# อารารา
อารารา  เป็นเมืองในรัฐปาราอีบา ประเทศบราซิล

 เมืองหลวง 
 พิกัดที่ตั้ง:  06° 49' 40" S 35° 45' 28" O
 เนื้อที่: 99,112 กม.²
 ประชากร:
 พ.ศ. 2559: 13.448
 ความหนาแน่น: 135 คน/กม²

 แหล่งข้อมูลอื่น 
 http://www.arara.pb.gov.br
# รอยัลรัมเบิล (2008)
รอยัล รัมเบิล (2008)  เป็นรายการเพย์-เพอร์-วิว มวยปล้ำอาชีพ ของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 27 มกราคม 2008 ณ แมดิสัน สแควร์ การ์เด้น ในเมืองนิวยอร์ก,นิวยอร์กซิตี้ สหรัฐอเมริกา โดยเป็นรายการครั้งที่ 21 ที่จัดภายใต้ชื่อ รอยัลรัมเบิล และร่วมด้วยนักมวยปล้ำจาก รอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 5 รายการด้วยกัน

ผลการปล้ำ
#แมทช์การปล้ำกำหนดการปล้ำเวลาก่อนรายการShannon Moore และJimmy Wang Yang ชนะ Deuce 'n Dominoแมทช์การปล้ำแทกทีมไม่ปรากฏ1ริก แฟลร์ ชนะ Montel Vontavious Porterแมทช์การปล้ำโดยมีอาชีพของริก แฟลร์เป็นเดิมพัน07:482John "Bradshaw" Layfield ชนะ Chris Jericho โดยการทำฟาล์วแมทช์การปล้ำเดี่ยว 09:233Edge (c) (พร้อมด้วย Vickie Guerrero และCurt Hawkins and Zack Ryder) ชนะ Rey Mysterioแมทช์การปล้ำเดี่ยว เพื่อชิงแชมป์World Heavyweight Championship12:344Randy Orton (c) ชนะ Jeff Hardyแมทช์การปล้ำเดี่ยว เพื่อชิงแชมป์WWE Championship14:035John Cena ชนะแมตช์รอยัลรัมเบิล แมตช์การปล้ำรอยัลรัมเบิล 30 คน51:26

แมตช์ รอยัลรัมเบิล
รายชื่อผู้ที่เข้าร่วมแมตช์ รอยัลรัมเบิล 30 คน
 ลำดับการขึ้นปล้ำ นักมวยปล้ำ ค่ายสังกัด ตกรอบคนที่ ถูกเหวี่ยงโดย เวลาที่อยู่บนเวที 1 ดิอันเดอร์เทเกอร์ สแมคดาวน์ 11 ชอว์น ไมเคิลส์ 32:35 2 ชอว์น ไมเคิลส์ รอว์ 12 มิสเตอร์เคนเนดี 32:41 3 ซานติโน มาเรลลา รอว์ 1 ดิอันเดอร์เทเกอร์ 0:25

รายชื่อผู้ที่เข้าร่วมแมทช์รอยัลรัมเบิล
ออกเป็นคนที่นักมวยปล้ำค่ายถูกเหวี่ยงออกเป็นคนที่ถูกเหวี่ยงออก โดยเวลาSD11Michaels32:35Shawn MichaelsRaw12Kennedy32:41Santino MarellaRawUndertaker00:25SDUndertaker01:08Hardcore HollyRawUmaga13:46John MorrisonECW14Kane29:24Tommy DreamerECWBatista02:08BatistaSD28Triple H37:42HornswoggleSD16Never re-entered match26:5710Chuck PalumboSDPunk04:0011Jamie NobleSDPalumbo00:2812CM PunkECW17Guerrero23:5113Cody RhodesRaw18Triple H23:1514UmagaRaw26Batista26:0515SnitskyRaw10Undertaker12:2716ECW13Hornswoggle13:0717Shelton BenjaminECWMichaels00:1818Jimmy Snuka–Kane02:4319Roddy Piper–Kane01:0020KaneSD27Batista & Triple H17:5821CarlitoRaw22Cena15:0722Mick FoleyRaw20Triple H11:2923Mr. KennedyRaw25Batista13:3224Big Daddy VECW19Triple H07:4925Mark HenrySD24Cena09:1226Chavo GuerreroSD23Cena07:3327FinlaySD15Disqualified 00:1528Elijah BurkeECW21Triple H02:1029Triple HRaw29Cena11:2230John CenaRawWinner08:28

เกร็ดความรู้
ชาโว เกอร์เรโร ได้เข้าร่วมปล้ำ รอยัลรัมเบิล ทั้งๆที่ครองเข็มขัดแชมป์โลก ECW (ECW World Champion) อยู่ซึ่งไม่ค่อยมีเหตุการณ์ที่แชมป์โลกได้ขึ้นปล้ำแบบนี้ในยุคปัจจุบัน
เดอะมิซ เป็นคนที่น่าอับอายที่สุด เนื่องจากถูกฮอร์นสวอเกอร์ นักมวยปล้ำคนแคระ ดึงมือที่แตะขอบเวทีอยู่จนตกเวที
ในปี 2008 ต้องขุดเอาตำนานอย่าง ร็อดดี ไพเพอร์ และ จิมมี สนูกกา ไปร่วมเวทีด้วย (เนื่องจากคนไม่พอ) ทำให้นักมวยปล้ำหนุ่มๆไม่สนใจการปล้ำไปชั่วขณะ แต่สุดท้ายเคนก็จับสองผู้เฒ่าตกเวทีไปพร้อมๆกัน
# ท่าอากาศยานนานาชาติปากเซ
ท่าอากาศยานสากลปากเซ (Pakse International Airport)  เป็นหนึ่งใน สนามบินนานาชาติ ใน ประเทศลาว ปากเซ เป็นอดีตเมืองหลวงทางภาคใต้ของอาณาจักรล้านช้างจำปาศักดิ์ 
thumb|350px|right|ATR-72 ของการบินลาวที่ท่าอากาศยานนานาชาติปากเซ ประเทศลาว

 รายชื่อสายการบิน 

 สายการบิน  จุดหมายปลายทาง  หมายเหตุ
  การบินลาว  กรุงเทพมหานคร-สุวรรณภูมิ · เสียมราฐ · นครโฮจิมินห์ ระหว่างประเทศ ลาวเซ็นทรัลแอร์ไลน์  เวียงจันทน์   ภายในประเทศ  การบินลาว  สุวรรณเขต · เวียงจันทน์ · หลวงพระบาง  ภายในประเทศ
# ไพรมอเรียล
ไพรมอเรียล  เป็นคำที่รวมกันระหว่างจำนวนเฉพาะ (prime) กับแฟกทอเรียล (factorial) ตั้งโดย ฮาร์วีย์ ดับเนอร์ (Harvey Dubner) มีความหมายสองแบบ ดังที่จะได้กล่าวต่อไป

ฟังก์ชันไพรมอเรียลถูกสร้างขึ้นเพื่อเป็นข้อพิสูจน์ให้กับทฤษฎีบทของยุคลิด ว่ามีจำนวนเฉพาะเป็นจำนวนอนันต์

 ความหมายที่หนึ่ง 
thumb|300px|กราฟของ f (n) = pn# ลงจุดแบบลอการิทึม
ไพรมอเรียล pn# คือผลคูณของจำนวนเฉพาะ n ตัวแรก  นั่นคือ

เมื่อ pk คือจำนวนเฉพาะตัวที่ k

ตัวอย่างเช่น p5# คือผลคูณของจำนวนเฉพาะ 5 ตัวแรก

ลำดับจำนวนของไพรมอเรียล pn# บางตัวมีดังนี้
1, 2, 6, 30, 210, 2310, ... 
ลำดับดังกล่าวรวมถึง p0# = 1 ซึ่งเป็นผลคูณว่างด้วย

อัตราการเติบโตของไพรมอเรียลในลำดับสามารถคำนวณได้จาก

เมื่อ exp คือฟังก์ชันเอกซ์โพเนนเชียล ex และ o คือสัญกรณ์โอเล็ก (ดูเพิ่มในสัญกรณ์โอใหญ่) 

ลอการิทึมธรรมชาติของไพรมอเรียลคือฟังก์ชันเชบีเชฟที่หนึ่ง (the first Chebyshev function) เขียนแทนด้วย ϑ (n) หรือ θ (n) ซึ่ง n จะเข้าใกล้เชิงเส้นเมื่อ n มีค่ามากๆ 

 ความหมายที่สอง 
thumb|300px|กราฟของฟังก์ชัน f (n) = n# (จุดสีแดง) เปรียบเทียบกับ n! ลงจุดแบบลอการิทึม
ไพรมอเรียล n# คือผลคูณของจำนวนเฉพาะทั้งหมดที่ไม่มากกว่า n เมื่อ n ≥ 1  นิยามโดย

ซึ่งมีความหมายเทียบเท่ากับ 

เมื่อ π (n) คือฟังก์ชันนับจำนวนเฉพาะ  โดยให้จำนวนของจำนวนเฉพาะไม่มากกว่า n

ตัวอย่างเช่น 7# คือผลคูณของจำนวนเฉพาะทั้งหมดที่ไม่มากกว่า 7 นั่นคือ

และเนื่องจาก π (7) = 4 ดังนั้นจึงสามารถคำนวณได้อีกวิธีเป็น

ลำดับจำนวนของไพรมอเรียล n# บางตัวมีดังนี้
1, 2, 6, 6, 30, 30, 210, 210, 210, 210, 2310, ...
จะเห็นว่าไพรมอเรียล n# ซึ่ง n เป็นจำนวนประกอบ จะซ้ำกับจำนวนที่อยู่ก่อนหน้าคือ (n − 1)# ตามที่ได้กำหนดไว้ในนิยาม

อัตราการเติบโตของไพรมอเรียลในลำดับสามารถคำนวณได้จาก

 ตารางค่าไพรมอเรียล 
 n n# pn pn# 0 ไม่นิยาม ไม่มีจำนวนเฉพาะ 1 1 1 2 2 2 2 3 6 3 6 5 30 4 6 7 210 5 30 11 2310 6 30 13 30030 7 210 17 510510 8 210 19 9699690 9 210 23 223092870 10 210 29 6469693230 11 2310 31 200560490130 12 2310 37 7420738134810 13 30030 41 304250263527210 14 30030 43 13082761331670030 15 30030 47 614889782588491410
# เจสัน โดโนแวน
เจสัน ฌอน โดโนแวน  เกิดเมื่อวันที่ 1 มิถุนายน ค.ศ. 1968 ที่เมลเบิร์น เป็นนักแสดง นักร้องชาวออสเตรเลีย ในสหราชอาณาจักรเขามียอดเขายอัลบั้มมากกว่า 3 ล้านชุดThe Bpi ซึ่งเขาออกอัลบั้มชุดแรก Ten Good Reasons ที่ประสบความสำเร็จมียอดขายมากที่สุดในปี 1989 ด้วยยอดขายกว่า 1.5 ล้านชุด และมีเพลงอันดับ 1 ในสหราชอาณาจักรถึง 4 เพลง หนึ่งในนั้นคือเพลง "Especially for You" ซิงเกิลแรกของเขาที่ร่วมร้องกับ ไคลี มิโนก และหลังจากนั้นหลายปีเขาก็มีผลงานละครเพลงในสหราชอาณาจักร

พ่อของเขา เทเรนซ์ โดโนแวน เป็นนักแสดงที่มีชื่อเสียงชาวออสเตรเลีย และยังปรากฏตัวใน Neighbours แม่ของเขาชื่อ ซู แม็กอินทอช ตัวเขาเข้าศึกษาที่ Prestigious De La Salle College ใน Malvern ส่วนคู่สมรสของเขาคือ แอนเจลา มัลลอช แต่งงานกันตั้งแต่ปี 1997 มีบุตรด้วยกันสองคนคือ ลูกสาว เจมม่า (เกิด 2 มีนาคม 2000) และลูกชาย แซค (เกิด 23 มีนาคม 2001)

 ผลงานเพลง 
 ซิงเกิล 
 1988 "Nothing Can Divide Us" - #5 UK / #3 AUS
 1988 "Especially for You" (duet with Kylie Minogue) - #1 UK / #2 AUS / #10 Ger
 1989 "Too Many Broken Hearts" - #1 UK / #7 AUS / #16 Ger
 1989 "Sealed with a Kiss" - #1 UK / #8 AUS / #4 Ger
 1989 "Every Day (I Love You More)" - #2 UK / #43 AUS / #19 Ger
 1989 "When You Come Back to Me" - #2 UK / #40 AUS / #36 Ger
 1990 "Hang on to your love" - #8 UK / # 51 Ger 
 1990 "Another Night" - #18 UK / # 52 Ger
 1990 "Rhythm of the Rain" - #9 UK / #44 AUS / #38 Ger
 1990 "I'm Doing Fine" - #22 UK / #60 Ger
 1991 "R.S.V.P" - #17 UK / #97 Aus / #66 Ger
 1991 "Any Dream Will Do" - #1 UK / #92 AUS / #55 Ger
 1991 "Happy Together" - #10 UK / #53 Ger
 1991 "Joseph Mega Remix" - #13 UK (also shown as "Joseph Megamix")
 1992 "Mission Of Love" - #26 UK
 1992 "As Time Goes By" - #26 UK
 1993 "All Around The World" - #41 UK
 2007 "Share My World" (download from June 11th 2007)

 อัลบั้ม 
 1989 Ten Good Reasons - #1 UK/ # 5 AUS / #3 Ger
 1990 Between The Lines - #2 UK / #77 AUS / #52 Ger
 1993 All Around The World - #27 UK

 อัลบั้มอื่นและรวมเพลง 
 1989 The Other Side Of Jason Donovan (Japanese release)
 1991 Greatest Hits - #9 UK
 1991 Joseph And The Amazing Technicolor Dreamcoat (musical soundtrack, ร่วมกับ 1991 London Revival Cast) - #1 UK
 1998 The New Rocky Horror Show 
 2000 The Very Best Of Jason Donovan
 2006 The Greatest Hits - #80 UK
# เอลเดอร์ก็อด
เอลเดอร์ก็อด หรือ เทพโบราณ  เป็นศัพท์ซึ่งใช้เรียกเทพสมมุติในวรรณกรรมกลุ่มตำนานคธูลู (Cthulhu Mythos) ซึ่งมีที่มาจากบทประพันธ์ของ เอช. พี. เลิฟคราฟท์

 ลักษณะโดยทั่วไป 
ในงานประพันธ์หลังจากสมัยของเลิฟคราฟท์ เอลเดอร์ก็อดเป็นกลุ่มเทพที่ต่อสู้กับเอาเตอร์ก็อดและเกรทโอลด์วันซึ่งมาจากต่างดาว แนวคิดซึ่งเป็นการต่อสู้ระหว่างความดีและความชั่วร้ายนี้ไม่เป็นที่ยอมรับโดยทั่วไปในหมู่ผู้ที่ชื่นชอบงานประพันธ์ของเลิฟคราฟท์ แต่แท้จริงแล้วเอลเดอร์ก็อดไม่ได้สนใจในความดีหรือความชั่วเลย เพียงแต่ความนึกคิดของเอลเดอร์ก็อดมักใกล้เคียงกับมนุษย์มากกว่าและเกลียดชังเกรทโอลด์วันเท่านั้น

เอลเดอร์ก็อดที่มีบทบาทมากที่สุดในงานประพันธ์ของเลิฟคราฟท์ก็คือนอเดนส์ ผู้ปกครองแห่งห้วงลึก ซึ่งมีที่มาจากเทพชื่อเดียวกันในตำนานของเคลต์ มีบทบาทช่วยเหลือตัวเอกในนิยาย The Dream-Quest of Unknown Kadath (พ.ศ. 2471) และปรากฏตัวในเรื่องสั้น The Strange High House in the Mist (พ.ศ. 2475) ต่อมานอเดนส์ได้รับบทบาทในฐานะผู้นำของเหล่าเอลเดอร์ก็อดในงานประพันธ์ของออกัสต์ เดอเลธ เลิฟคราฟท์ยังได้กล่าวถึงฮิปนอส เทพแห่งนิทราของกรีกในเรื่องสั้น Hypnos และเชื่อกันว่าเทพธิดาบาสท์ของอียิปต์โบราณก็เป็นหนึ่งในเอลเดอร์ก็อดจากเนื้อหาของเรื่องสั้น The Cats of Ulthar (พ.ศ. 2464)

 ตัวอย่างของเอลเดอร์ก็อด 
 คธานิด  
ปรากฏตัวครั้งแรกในนิยายของไบรอัน ลัมลีย์เรื่อง The Transition of Titus Crow (พ.ศ. 2518) คธานิดเป็นพี่น้องฝาแฝดของคธูลู แต่มีจิตใจดีงามและมีดวงตาเป็นสีทอง คธานิดอาศัยอยู่ในถ้ำผลึกของโลกต่างมิติ อีไลเซีย

 บาสท์ 
เทพธิดาซึ่งมีหัวเป็นแมวของอียิปต์โบราณ ได้รับการกล่าวถึงในเรื่อง The Brood of Bubastis ของโรเบิร์ต บลอค บาสท์เป็นเทพผู้ควบคุมแมวทั้งในโลกนี้และโลกแห่งความฝัน มนุษย์สามารถติดต่อกับบาสท์ได้ แต่ผู้ที่ปฏิบัติต่อแมวอย่างโหดร้ายจะถูกสังหาร

 นอเดนส์  

 ยาด แธดแดก 
ปรากฏตัวครั้งแรกในงานประพันธ์ของไบรอัน ลัมลีย์เรื่อง Elysia (พ.ศ. 2532) เป็นเหมือนคู่แฝดด้านดีของยอก โซธอท โดยลักษณะสีสันของยาด แธดแดกจะแตกต่างจากยอก โซธอท

 วอร์วาดอส 
ปรากฏตัวครั้งแรกในงานประพันธ์ของเฮนรี คัทเนอร์เรื่อง The Eater of Souls (พ.ศ. 2480) มีลักษณะเป็นร่างในชุดคลุมที่มีไฟสีเขียวลุกอยู่รอบตัวและดวงตาที่เป็นแสง บางครั้งก็ปรากฏกายเป็นหมอกสีเงินที่มีใบหน้าแบบอมนุษย์

 ฮิปนอส 
นิทราเทพของกรีก ได้รับการกล่าวถึงในเรื่องสั้นชื่อเดียวกันของเลิฟคราฟท์ ฮิปนอสมักปรากฏร่างเป็นชายหนุ่มรูปงาม แต่ร่างจริงของฮิปนอสนั้นจะเปลี่ยนแปรไปตามแต่ฝันร้ายของมนุษย์ ฮิปนอสเป็นเทพที่อยู่ในโลกแห่งความฝัน บางครั้งฮิปนอสจะใช้เวทมนตร์แปลงร่างของมนุษย์และให้อยู่ในโลกแห่งความฝันไปตลอดกาล